PLINY: NATURAL HISTORY 



globetur, extremum non decidat mare. contra quod, 

 ut sint plana maria et qua videntur figura, non posse 

 id accidere magno suo gaudio magnaque gloria 

 inventores Graeci subtilitate geometrica docent. 



165 namque cum e sublimi in inferiora aquae ferantur et 

 sit haec natura earum confessa, nec quisquam dubitet 

 in litore ullo accessisse eas quo longissime devexitas 

 passa sit, procul dubio adparere quo quid humilius 

 sit propius a centro esse terrae, omnesque linias 

 quae emittantur ex eo ad proximas aquas breviores 

 fieri quam quae ad extremum mare a primis aquis ; 

 ergo totas omnique ex parte aquas vergere in 

 centrum, ideoque non decidere quoniam in interiora 

 nitantur. 



1C6 LXVI. Quod ita formasse artifex naturae ^ credi 

 debet, ut, cum terra arida et sicca constare per se ac 

 sine umore non posset, nec rursus stare aqua nisi 

 sustinente terra, mutuo inplexu iungerentur, hac sinus 

 pandente, illa vero permeante totam intra extra 

 infra ^ supra venis ut vinculis discurrentibus, atque 

 etiam in summis iugis erumpente, quo spii-itu acta et 

 terrae pondere expressa siphonum modo emicat, 

 tantumque a periculo decidendi abest ut in summa 

 quaeque et altissima exsiliat. qua ratione mani- 



^ v.l. natura. * infra add. edd. 



300 



